આજે રવિવારે ૨૪મી જાન્યુઆરીના રોજ પેટા ચૂંટણીની મતગણતરી થશે. સવારે ૮ કલાકે સૌપ્રથમ પોસ્ટલ બેલેટની મતગણતરી થશે. ત્યારબાદ ઇવીએમ મશીનની મતગણતરી શરૃ થશે. પેટા ચૂંટણી માટે ૩૮.૦૪ જેટલું કંગાળ મતદાન થયું છે. પરંતુ ૨૬ ઉમેદવારો ચૂંટણી મેદાનમાં હોવાથી દરેક ઇવીએમ સાથે બે બેલેટ યુનીટ લાગેલા હોવાથી કાઉન્ટિંગ માટે મોડું થશે. મતગણતરી માટે ૧૫ રાઉન્ડ નક્કી થયા છે. મત ગણતરીમાં રવિવારે રજા હોવાથી મોટી સંખ્યામાં લોકો હાજર રહેશે. કોણ જીતશે કોણ હારશે તેની ઉત્સુકતા મતદારોમાં જોવામાં આવી રહી છે. બપોરે ૧૨ વાગ્યા સુધી હાર-જીત નક્કી થઇ જશે. પરંતુ આખરી પરિણામ આવતા બપોરે ૨ થી સાંજે ૫ વાગશે તેવી શક્યતા છે.